Mitjançant el Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, s'ha modificat l'àmbit competencial de diversos departaments de l'Administració de la Generalitat, se n'han creat de nous i s'ha modificat la denominació d'altres.
Aquests canvis comporten la necessitat de reestructurar el Departament de Governació, Administracions Públiques i Habitatge, d'acord amb el seu àmbit de competències.
1.1 El Departament de Governació, Administracions Públiques i Habitatge, sota la direcció de la persona titular, s'estructura en els òrgans següents:
1.2 Resten adscrits al Departament de Governació, Administracions Públiques i Habitatge els organismes i òrgans següents:
1.5 El Consell de Direcció és l'òrgan que assisteix la persona titular del Departament en les funcions de coordinació general i en l'elaboració de la seva política, fa el seguiment de la seva execució i és presidit per aquesta persona i integrat, a més, per les persones titulars de les unitats directives amb rang orgànic mínim de director/a general, el/la cap del Gabinet del conseller/a i la resta de persones que la persona titular del Departament designi.
El Gabinet del conseller/a manté la naturalesa orgànica, les funcions i l'estructura prevista en el Decret 184/2013, de 25 de juny, de reestructuració del Departament de Governació i Relacions Institucionals, i la resta de la normativa aplicable.
Són també funcions de la Secretaria General promoure i impulsar la implantació de l'administració electrònica en l'àmbit del sector públic de les administracions públiques catalanes, sens perjudici de les competències de les administracions locals, i orientar la planificació, el contingut i l'abast dels projectes d'administració electrònica.
3.2 Per a l'exercici de les seves funcions, la Secretaria General s'estructura en:
b) L'Assessoria Jurídica, en els termes previstos pel Decret 57/2002, de 19 de febrer.
3.3 Els òrgans i l'àrea enumerats en l'apartat anterior mantenen la naturalesa orgànica, les funcions i l'estructura previstes en el Decret 184/2013, de 25 de juny, i la resta de la normativa aplicable.
Secretaria d'Administració i Funció Pública
4.1 La Secretaria d'Administració i Funció Pública amb rang orgànic de secretaria general, en els termes previstos en l'article 11.2 de la Llei 13/1989, de 14 de desembre, manté les funcions previstes en el Decret 184/2013, de 25 de juny, i la resta de la normativa aplicable.
4.2 De la Secretaria d'Administració i Funció Publica en depenen:
a) La Direcció General de Funció Pública, amb les funcions i l'estructura que preveu el Decret 184/2013, de 25 de juny, i la resta de la normativa aplicable.
4.3 La Direcció General de Modernització i Innovació de l'Administració té les funcions següents:
a) Desenvolupar les polítiques de millora i modernització de l'Administració de la Generalitat.
b) Desenvolupar l'administració electrònica en les relacions entre administracions públiques i ciutadania d'acord amb les competències del Departament.
c) Donar suport a la Secretaria d'Administració i Funció Pública en l'exercici de les seves funcions sobre els sistemes de gestió i en la implantació de mesures de simplificació, agilitat i millora del funcionament de l'Administració de la Generalitat i de les auditories administratives i facilitar l'exercici d'aquestes funcions.
d) Promoure i fer el seguiment dels projectes de millora i simplificació dels processos administratius de l'Administració de la Generalitat i del seu sector públic.
e) Donar suport a la Secretaria d'Administració i Funció Pública pel que fa a la reforma de l'Administració de la Generalitat i del seu sector públic i a la implantació o desenvolupament de la direcció pública.
f) Donar suport a la Secretaria d'Administració i Funció Pública en l'exercici de les seves funcions sobre racionalització i simplificació de l'organització de l'Administració i del seu sector públic i facilitar l'exercici d'aquestes funcions.
g) Supervisar i coordinar l'anàlisi i difusió de la informació sobre recursos humans de l'Administració de la Generalitat i del seu sector públic, sens perjudici de les funcions que, sobre aquest àmbit, puguin correspondre a altres òrgans.
4.4 De la Direcció General de Modernització i Innovació de l'Administració en depenen:
c) L'Àrea de Planificació i Anàlisi de Recursos Humans i Difusió.
d) L'Àrea de Recursos Econòmics i Eficiència del Sector Públic.
4.5 Els òrgans enumerats en l'apartat anterior tenen la naturalesa, les funcions i l'estructura que preveu el Decret 184/2013, de 25 de juny, i la resta de la normativa aplicable.
5.1 La Secretaria d'Administracions Locals, amb rang orgànic de secretaria general, en els termes previstos en l'article 11.2 de la Llei 13/1989, de 14 de desembre, manté les funcions i l'estructura previstes en el Decret 184/2013, de 25 de juny, i la resta de la normativa aplicable.
5.2 Correspon també a la Secretaria d'Administracions Locals proposar actuacions i donar suport a les tasques de la representació de la Generalitat en la Comissió Govern de la Generalitat-Conselh Generau d'Aran, en la Comissió Mixta Generalitat-Ajuntament de Barcelona, en la Comissió Mixta Administració de la Generalitat-Àrea Metropolitana de Barcelona i en els altres òrgans mixtos que es determinin i exercir les funcions de secretaria d'aquests òrgans paritaris.
La Secretaria d'Habitatge i Millora Urbana
La Secretaria d'Habitatge i Millora Urbana, amb rang orgànic de secretaria general, en els termes previstos en l'article 11.2 de la Llei 13/1989, de 14 de desembre, manté les funcions i l'estructura previstes al Decret 342/2011, de 17 de maig, de reestructuració del Departament de Territori i Sostenibilitat, i la resta de normativa aplicable.
Direcció General d'Afers Religiosos
La Direcció General d'Afers Religiosos manté les funcions i l'estructura que preveu el Decret 184/2013, de 25 de juny.
8.1 El Jurat d'Expropiació de Catalunya és regulat per la Llei 9/2005, de 7 de juliol, del Jurat d'Expropiació de Catalunya; el Decret 120/2009, de 28 de juliol, pel qual s'aprova el Reglament del Jurat d'Expropiació de Catalunya, i la resta de normativa aplicable.
8.2 El Jurat d'Expropiació de Catalunya manté l'estructura prevista en el Decret 184/2013, de 25 de juny, i la resta de la normativa aplicable.
El Consell Assessor per a la Diversitat Religiosa, creat pel Decret 326/2011, de 26 d'abril, es regula pel Decret 184/2013, de 25 de juny, i la resta de la normativa aplicable.
Totes les referències que la normativa vigent faci a departaments les competències dels quals han estat atribuïdes al Departament de Governació, Administracions Públiques i Habitatge pel que fa a aquestes competències s'han d'entendre fetes a aquest Departament.
Igualment, totes les referències que la normativa vigent faci a òrgans que es modifiquen en aquest Decret s'han d'entendre fetes als òrgans que assumeixen les seves funcions o estructura.
La Secretaria de Cooperació i Coordinació de les Administracions Locals passa a denominar-se Secretaria d'Administracions Locals.
El Departament de Governació, Administracions Públiques i Habitatge assumeix els recursos humans i materials vinculats amb les funcions incorporades procedents d'altres departaments.
Pel que fa als serveis centrals d'aquests departaments, assumirà, si és el cas, els recursos esmentats que li corresponguin d'acord amb els altres departaments afectats.
Resten adscrits o es relacionen amb el Departament de Governació, Administracions Públiques i Habitatge les entitats i els òrgans col·legiats amb funcions que s'integren dins les competències assumides per aquest Departament.
Les entitats i òrgans esmentats es regulen per la seva normativa específica en tot allò que no estigui previst en aquest Decret.
Les entitats i òrgans col·legiats enumerats en l'article 1 d'aquet Decret es regeixen per la seva normativa aplicable en tot allò que no contradigui aquest Decret.
Les persones que ocupen els llocs de comandament de les unitats afectades per aquest Decret, o les àrees funcionals modificades, seguiran exercint les seves funcions respectives mentre no s'adaptin o es proveeixin, si escau, els llocs de treball corresponents d'acord amb l'estructura regulada.
Els funcionaris i la resta de personal de l'Administració de la Generalitat que resultin afectats per les modificacions orgàniques d'aquest Decret continuen percebent la totalitat de les seves retribucions amb càrrec als crèdits als quals s'estaven imputant, fins que s'adoptin les disposicions de desplegament i pressupostàries corresponents.
Es deroga la disposició addicional setena del Decret 184/2013, de 25 de juny, de reestructuració del Departament de Governació i Relacions Institucionals, i qualsevol disposició d'igual o inferior rang que s'oposi a aquest Decret o el contradigui.